== Kloning af planter ==
Kloning har været anvendt i [[planteavl]] gennem århundreder, hvor man har betjent sig af metoder som [[podning]], [[stiklingeformering]], [[aflægning]] og [[deling (formering)|deling]], når man ville skaffe sig nye eksemplarer af planter med gunstige egenskaber. Man taler i den forbindelse om en [[klon]], når samtlige efterkommere kan betragtes som brudstykker af én og samme [[kærneplante]], mens man taler om en [[sort (botanik)|sort]], når der er tale om et udgangsmateriale på flere forskellige individer. I [[Danmark]] varetages kontrollen af klonmaterialets ægthed af [[Planteopformeringsstationen]] i [[Lunderskov]], hvorfra der formidles materiale af de [[Dafo]]mærkede kloner.
Samfund Sundhed Teknologi Sundhedsvæsen Naturvidenskab